**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1725-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| 1. **ՀՀ պետական եկամուտների կոմիտե**
 | **2021-11-30** |
| **N 01/3-3/76670-2021** |
|  ՀՀ պետական եկամուտների կոմիտեն քննարկել է «Հայաստանի Հանրապետության կառավարության 2017 թվականի դեկտեմբերի 28-ի N1725-Ա որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը, որի վերաբերյալ հայտնում ենք, որ առաջարկություններ չկան: | Ընդունվել է: |
| 1. **ՀՀ ֆինանսների նախարարություն**
 | **2021-12-03** |
| **N 01/2-3/19675-2021** |
| Ս.թ. նոյեմբերի 23-ի Ձեր թիվ 01/17332-2021 գրությամբ ներկայացված՝ «Հայաստանի Հան­րապետության կառավարության 2017 թվականի դեկտեմբերի 28-ի N 1725-Ա որոշման մեջ լրացումներ և փոփոխություններ կատարելու մասին» ՀՀ կառավարության որոշման նախա­­գծի վերաբերյալ հայտնում ենք, որ դիտողություններ և առաջարկություններ չկան: | Ընդունվել է: |
| 1. **ՀՀ արդարադատության նախարարություն**
 | **2021-12-07** |
| **N 01/27.1/39640-2021** |
| **ԿԱՐԾԻՔ****«Հայաստանի Հանրապետության կառավարության 2017 թվականի դեկտեմբերի 28-ի N 1725-Ա որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ** 1. «Հայաստանի Հանրապետության կառավարության 2017 թվականի դեկտեմբերի 28-ի N 1725-Ա որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի 3-րդ կետով Հայաստանի Հանրապետության կառավարության 2017 թվականի դեկտեմբերի 28-ի N 1725-Ա որոշման 2-րդ կետը լրացվում է 5-12-րդ ենթակետերով մինչև 2029 թվականի համար, մինչդեռ հիշյալ որոշմամբ հավանություն է տրվում **«ԱՐՄՀՈԼԴԻՆԳ» փակ բաժնետիրական ընկերության արտահանման 2018-2021 թվականների ծրագրին: Այդ առումով առաջարկում ենք նախագծի դրույթները համապատասխանեցնել հիշյալ որոշման վերնագրի դրույթներին և վերնագրում կատարել համապատասխան փոփոխություն՝ «2018-2021» թվերը փոխարինելով** «**2018-2029» թվերով: Հիշյալ դիտողությունը բխում է նաև** «Նորմատիվ իրավական ակտերի մասին» օրենքի 12-րդ հոդվածի 1-ին մասի կարգավորումներից, այն է՝ Նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը: 2. Նախագծի 2-րդ կետով Հայաստանի Հանրապետության կառավարության 2017 թվականի դեկտեմբերի 28-ի N 1725-Ա որոշումը լրացվում է 1.1-րդ կետով հետևյալ բովանդակությամբ.  1.1․ «ԱՐՄՀՈԼԴԻՆԳ» փակ բաժնետիրական ընկերության արտահանման 2022-2029 թվականների ծրագրին` համաձայն N 2 հավելվածի: Այդ առումով անհրաժեշտ է նկատի ունենալ, որ Հայաստանի Հանրապետության հարկային օրենսդրքի 128-րդ հոդվածը և 150-րդ հոդվածի 2-րդ մասն ուժը կորցրած են ճանաչվել «Հայաստանի Հանրապետության հարկային օրենսգրքում փոփոխություններ և լրացումներ կատարելու և 2017 թվականի դեկտեմբերի 21-ի «Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» ՀՕ-266-Ն օրենքում փոփոխություններ և լրացումներ կատարելու մասին» 2018 թվականի հունիսի 21-ի ՀՕ-338-Ն օրենքով (այսուհետ՝ Օրենք): Միևնույն ժամանակ, Օրենքի 86-րդ հոդվածի համաձայն՝ մինչև 2019 թվականի հունվարի 1-ը Կառավարության հավանությանն արժանացած՝ Օրենսգրքի 128-րդ հոդվածով սահմանված ծրագիր իրականացնող ռեզիդենտ շահութահարկ վճարողի և այդ ծրագրում ընդգրկված Հայաստանի Հանրապետության այլ ռեզիդենտ շահութահարկ վճարողների նկատմամբ Օրենսգրքի 128-րդ հոդվածը և Օրենսգրքի 150-րդ հոդվածի 2-րդ մասը շարունակում են կիրառվել մինչև 2029 թվականի դեկտեմբերի 31-ը ներառյալ: Օրենքի հոդվածի վերլուծությունից պարզ է դառնում, որ վերոհիշյալ կարգավորումները կարող են տարածվել միայն մինչև 2019 թվականը ՀՀ կառավարության կողմից հավանության արժանացած ծրագրերի վրա: Ուստի՝ առաջարկում ենք նախագծի դրույթները խմբագրել և համապատասխանեցնել Օրենքով սահմանված կարգավորումներին:  | Ընդունվել է:Ընդունվել է։ |